Directorul general interimar al Complexului Energetic Oltenia (CEO), Laurentiu Ciobotarica, a fost retinut, miercuri seara, pentru 24 de ore sub acuzatia de abuz in serviciu.

Ciobotarica si-a petrecut noaptea in arestul IPJ Gorj. In cursul zilei de joi, el va fi prezentat procurorilor pentru audieri, si risca sa fie arestat preventiv.

El este acuzat ca a acordat ilegal 120.000 de lei unui membru al directoratului companiei pentru ca acesta sa demisioneze.

“Este cercetat pentru abuz in serviciu. Persoana in cauza ar fi acordat ilegal 120.000 lei unui membru al Directoratului Complexului Energetic Oltenia pentru ca acesta sa isi inceteze raporturile de munca. Va fi prezentat magistratilor Judecatoriei Targu Jiu cu propunere de arestare preventiva”, a declarat Lucian Stroe, purtatorul de cuvant al Inspectoratului de Politie al Judetului Gorj, scrie news.ro.

Surse apropiate anchetei sustin ca Laurentiu Ciobotarica i-ar fi acordat suma de 120.000 lei lui Aurel Medintu pentru a demisiona din functia de director al Directiei Energie.

Conform surselor citate, medicul IPJ Gorj a fost solicitat la arestul Politiei gorjene pentru a-i acorda ingrijiri medicale lui Laurentiu Ciobotarica.

El a fost numit manager general interimar al Complexului Energetic Oltenia la inceputul lunii decembrie 2015, in locul lui Laurentiu Ciurel.

La ora transmiterii acestei stiri, politistii gorjeni o audiaza pe Dorina Jianu, sefa Directiei Juridice din Complexul Energetic Oltenia.

Ministrul Energiei, Victor Grigorescu, a scris pe o retea de socializare ca este ”deosebit de ingrijorat de situatia de la Complexul Energetic Oltenia si de suspiciunile care planeaza asupra unora dintre cei care conduc societatea”.

”Nu avem nicio ezitare in cazurile de coruptie si imediat ce vom avea confirmari minime din partea organelor legale vom incepe demersurile de indepartare din companie a acestor persoane. Va reamintesc faptul ca avem de gestionat un domeniu exceptional de dificil si va reamintesc ca deja am facut trei plangeri penale la Compania Nationala a Uraniului, iar subiectul zilei este dosarul Rompetrol in care Ministerul Energiei s-a constituit parte civila. Sunt dovezi clare ale mostenirii teribile pe care o are Romania in domeniul energetic", arata Grigorescu pe Facebook.